《丹诚》
明代·王彦泓

花绕回廊曲绕梁，暗中偏认杜兰香。登楼未定银翘颤，避烛难禁凤屧狂。

怕见月痕催月姊，恰宜秋色照秋娘。持裙一刻留仙住，才隔红帘便眇茫。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。